Παρασκευάς Μπόλαρης

Ο Παρασκευάς Μπόλαρης (Χανιά, Κρήτη, 1938 - Αθήνα, 26 Αυγούστου 2018«Η τελευταία απόδραση... » Ανακτήθηκε στις 16/7/2020) ήταν Έλληνας αξιωματικός (ταγματάρχης)  του σώματος των Καταδρομέων και πραξικοπηματίας, ηγετικό μέλος της ομάδας που κατάλυσε το δημοκρατικό πολίτευμα την 21 Απριλίου του 1967. Ήταν πιστός στην ομάδα του Δημήτριου Ιωαννίδη και εκ των πρωταγωνιστών της ανατροπής του δικτάτορα Γεώργιου Παπαδόπουλου το Νοέμβριο του 1973, λίγες μέρες μετά την αιματηρή καταστολή της εξέγερσης του Πολυτεχνείου.

Συνελήφθη στις 24 Φεβρουαρίου 1975 ως πρωταίτιος της σχεδιαζόμενης ανατροπής της κυβέρνησης Καραμανλή («Πραξικόπημα της πιτζάμας») και καταδικάστηκε σε φυλάκιση 8 ετών. Την 1 Αυγούστου του 1977 απέδρασεΛάμπρος Αναγνωστόπουλος: «Ο θάνατος του Μπόλαρη και οι νοσταλγοί της χούντας» Ανακτήθηκε στις 16/7/2020 από το Λαϊκό Νοσοκομείο της Αθήνας, όπου είχε μεταφερθεί για ιατρικούς λόγους και εν συνεχεία διέφυγε στο εξωτερικό, όπου και παρέμεινε έως ότου τα αδικήματα, για τα οποία κατηγορούνταν, παραγράφηκαν, οπότε επέστρεψε στην ΕλλάδαΜπαΐλης Πάνος: «Ο Μπόλαρης ζει ανάμεσά μας» Ανακτήθηκε στις 17/7/2020 και εργάσθηκε ως μεταφραστής. 

 Παραπομπές 

Κατηγορία:Έλληνες στρατιωτικοί
Κατηγορία:Χούντα των Συνταγματαρχών